VNG ลุยบริการขนส่ง หวังลดค่าใช้จ่าย-ขยายช่องทางธุรกิจ
VNG จัดตั้งบริษัทย่อยใหม่ "วนชัย โลจิสติกส์ เอ็นเตอร์ไพรส์" ลุยบริการขนส่งแก่กิจการที่เกี่ยวข้องกัน หวังลดค่าใช้จ่าย-เพิ่มช่องทางธุรกิจ
VNG จัดตั้งบริษัทย่อยใหม่ "วนชัย โลจิสติกส์ เอ็นเตอร์ไพรส์" ลุยบริการขนส่งแก่กิจการที่เกี่ยวข้องกัน หวังลดค่าใช้จ่าย-เพิ่มช่องทางธุรกิจ
22 มิ.ย. 2564

บริษัท วนชัย กรุ๊ป จำกัด (มหาชน) หรือ VNG ระบุว่า ที่ประชุมคณะกรรมการบริษัท เมื่อวันที่ 21 มิถุนายน 2564 มีมติอนุมัติให้บริษัทจัดตั้งบริษัท วนชัย โลจิสติกส์ เอ็นเตอร์ไพรส์ จำกัด ซึ่งจะประกอบกิจการให้บริการขนส่งแก่กิจการที่เกี่ยวข้องกัน โดยบริษัทอนุมัติให้ บริษัท วนชัย โลจิสติกส์ จำกัด (บริษัทย่อยของบริษัท) เข้าลงทุนในหุ้นสามัญของบริษัท วนชัย โลจิสติกส์ เอ็นเตอร์ไพรส์ จำกัด จำนวน 4,897 หุ้น คิดเป็นสัดส่วนร้อยละ 48.97 ของทุนจดทะเบียน ในราคา 100 บาทต่อหุ้น (ราคาพาร์) เป็นเงินรวม 489,700 บาท
สำหรับประโยชน์ที่บริษัทจดทะเบียนได้รับ คือ 1. เพิ่มประสิทธิภาพและลดค่าใช้จ่ายด้านการขนส่งสินค้าของบริษัทในกลุ่ม 2. เพิ่มช่องทางในการดำเนินธุรกิจของบริษัทในกลุ่ม และ 3. เงินปันผลจากกำไรสุทธิของบริษัทที่เข้าลงทุน